cyanic-selkie/wikianc huggingface dataset:
ঋষি
ঋষিদের মননশীল সুদীর্ঘ জ্ঞানযাত্রা
প্রায় ছ'সহস্রাধিক বছরের সুদীর্ঘ যাত্রাটির শুরু হয়েছিল নক্ষত্রাদির প্রতি অগ্নিকে বাহক কʼরে ঋষিদের গোত্র বা বংশ-পরম্পরা অনুসরিত অজস্র পূরণমূলক আকাঙ্ক্ষা ও ধারণাশ্রয়ী অভিজ্ঞতার যৌথায়নে নির্মিত সূক্তমালা দিয়ে । অতঃপর সকল বৈপরীতাদিকে সমন্বয়এর গোলকধাঁধার মায়াবী চমকাদির সাহচর্য্যেই অবশেষে জ্ঞানান্বেষী উপনিষদসমূহের মননশীল চলমানতায় প্রাপ্ত একেশ্বরমুখী গন্তব্যে এসে একীভূত ও স্থিত । ঋষিদের মধ্যে প্রাচীনতম হচ্ছেন ঋগ্বেদীয় ঋষিরা, এদেরই একজন সংবনন ঋষি বলছেন : '' আকূতিসব একই হোক হৃদয়াদি একই হোক মনেরা সব একই হোক '' ।
ঋগ্বেদীয় ঋষি/ঋষিকাদের প্রকারভেদ
শৌণক তার বৃহদ্দেবতা নামক গ্রন্থে ঋগ্বেদ রচয়িতৃ ঋষি/ঋষিকাদেরকে তাদের রচিত ঋক ও সূক্তের ভাব ও বিষয় অনুযায়ী দেবোপাসক, দেববাচী ও আত্মস্তুতক - এ ৩ শ্রেণীতে বিন্যস্ত করেছেন ।
ডক্টর অব এডুকেশন
ইতিহাস
মার্কিন যুক্তরাষ্ট্রে উনিশ শতাব্দীর শেষ ভাগে যখন গবেষণা বিশ্ববিদ্যালয়সমূহ প্রতিষ্ঠা হয়, তখন শুরু থেকেই বিজ্ঞান ও কলায় ডক্টরেট প্রদান করা হতো। বিংশ শতাব্দীর শুরু থেকে, এই বিশ্ববিদ্যালয়সমূহ পেশাদারী ক্ষেত্রেও ডক্টরেট ডিগ্রি প্রদান শুরু করে। প্রথম পেশাদারী ডিগ্রি প্রদান করা হয়েছিল চিকিৎসা ও আইন বিষয়ে। স্বল্পকাল পরেই, অভিজ্ঞ ব্যক্তিদের সামাজিক চাহিদা অনুসারে শিক্ষাও ডক্তরেট প্রদান শুরু হয়। ১৮৯৩ সালে কলাম্বিয়া বিশ্ববিদ্যালয়ের টিচার্স কলেজ থেকে শিক্ষা ক্ষেত্রে প্রথম ডক্টর অব ফিলোসোফি (পিএইচডি) ডিগ্রি প্রদান করা হয়। ১৯২১ সালে হার্ভার্ড বিশ্ববিদ্যালয় থেকে প্রথম ডক্টব অব এডুকেশন (এড.ডি.) প্রদান করা হয়। ১৯৩৪ সালে টিচার্স কলেজেও এড.ডি. ডিগ্রি চালু হয়। দুই প্রতিষ্ঠানেই উচ্চ-মান সম্পন্ন গবেষণার জন্য শিক্ষার আন্তঃশৃঙ্খলাপূর্ণ প্রকৃতি এবং পরিমাণগত ও গুণগত পদ্ধতির অভিজ্ঞতা প্রয়োজন।
কানাডা
কানাডায় বিশ্ববিদ্যালয়ে শিক্ষা অনুষদ থেকে এড.ডি. ডিগ্রি প্রদান করা হয় এবং এটি শিক্ষায় একটি টার্মিনাল ডিগ্রি। মার্কিন যুক্তরাষ্ট্র ও যুক্তরাজ্যের মত, কয়েকটি বিশ্ববিদ্যালয়ে (যেমন - সিমন ফ্রেজার বিশ্ববিদ্যালয়) এড.ডি. ডিগ্রি প্রদান করে, অন্যদিকে কয়েকটি বিশ্ববিদ্যালয় (ম্যাকগিল, কুইন্স, টরন্টো, ম্যানিটোবা ও নিউ ব্রান্সউইক বিশ্ববিদ্যালয়) শিক্ষায় পিএইচডি ডিগ্রি প্রদান করে, আবার কয়েকটি বিশ্ববিদ্যালয় (অন্টারিও ইনস্টিটিউট ফর স্টাডিজ ইন এডুকেশন, ওয়েস্টার্ন অন্টারিও বিশ্ববিদ্যালয়, আলবার্টা, কালগ্যারি ও ব্রিটিশ কলাম্বিয়া বিশ্ববিদ্যালয়) দুই ডিগ্রিই প্রদান করে।
সিন্নার
সিন্নার (Sinnar) ভারতের মহারাষ্ট্র রাজ্যের নাশিক জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫১ মিটার (২১৩৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সিন্নার শহরের জনসংখ্যা হল ৩১,৭২৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে সিন্নার এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
আবু সাঈদ মুহাম্মদ ওমর আলী
জীবনী
তিনি ১৯৪৫ সালের ১ অক্টোবর চুয়াডাঙ্গা জেলার আলমডাঙ্গা উপজেলার কাবিলনগর গ্রামে জন্মগ্রহণ করেন। তার পিতা মুফাজ্জল হোসেন মণ্ডল ও মাতা নেকজান নেসা। কাবিলনগর মাদ্রাসায় তার প্রাতিষ্ঠানিক লেখাপড়ার সূচনা হয়। তিনি ১৯৬৫ সালে কুষ্টিয়া কুওয়াতুল ইসলাম কামিল মাদ্রাসা থেকে ফাযিল এবং ১৯৬৭ সালে পাবনা আলিয়া মাদ্রাসা থেকে হাদিস বিষয়ে কামিল পাশ করেন। ১৯৭৪ সালে ঢাকা বিশ্ববিদ্যালয় থেকে রাষ্ট্রবিজ্ঞানে অনার্স এবং ১৯৭৫ সালে মাস্টার্স শেষ করেন। তিনি বেগম জেবুন্নেসার সাথে পরিণয়সূত্রে আবদ্ধ হন। তাদের ঔরসে চারকন্যা ও একপুত্র জন্মগ্রহণ করেন।
শিক্ষাজীবন সমাপ্তির পর তিনি কিছুদিন হরিণাকুণ্ডু উপজেলার বরিশখালি হাইস্কুলে শিক্ষকতা করেন। তারপর কিছুদিন কাবিলনগর মাদ্রাসার অধ্যক্ষের দায়িত্ব পালন করেন। ঢাকা বিশ্ববিদ্যালয় থেকে বের হয়ে তিনি ইসলামিক ফাউন্ডেশনে যোগদান করেন। তারপর কিছুদিন টাঙ্গাইলে আব্দুল হামিদ খান ভাসানির প্রতিষ্ঠিত সন্তোষ ইসলামি বিশ্ববিদ্যালয়ে অধ্যাপনা করেন। এ সময় ১৯৭৮ সালের দিকে বেশকিছু দিন তিনি ‘হককথা’ পত্রিকার সম্পাদনার সাথে যুক্ত ছিলেন। তারপর রাজধানীতে ফিরে আবার ইসলামিক ফাউন্ডেশনে যোগদান করেন।
২০১০ সালের ১৪ আগস্ট তিনি মৃত্যুবরণ করেন। পরদিন ১৫ আগস্ট গ্রামের বাড়িতে তার নিজের প্রতিষ্ঠিত মসজিদের পাশে তাকে দাফন করা হয়।
নদভীর ভাষ্যকার
ঈমান যখন জাগল গ্রন্থটি অনুবাদের মাধ্যমে তিনি এর লেখক আবুল হাসান আলী হাসানী নদভীর সাথে পরিচিত হন। নদভী ছিলেন বিংশ শতাব্দীর একজন ভারতীয় ইসলামি দার্শনিক। বইটির উন্নত ভাষাশৈলী ও চিন্তার উচ্চতা তাকে প্রভাবিত করে। এই বইটি অনুবাদের পর তিনি নদভীর আরেকটি গ্রন্থ সংগ্রামী সাধকদের ইতিহাস অনুবাদ করেন, যা ইসলামি রেনেসাঁর অগ্রপথিক নামে ইসলামিক ফাউন্ডেশন বাংলাদেশ থেকে প্রকাশিত হয়। ১৯৮৪ সালে নদভী বাংলাদেশে আগমন করলে তার হাতে বায়আত গ্রহণ করেন। রমজান মাসে তিনি নদভীর সান্নিধ্যে ইতিকাফ করতেন। এভাবে তিনি নদভীর অন্যতম প্রধান শিষ্যে পরিণত হন এবং বাংলাভাষায় তার ভাষ্যকার হয়ে উঠেন। তিনি মুসলমানদের পতনে বিশ্ব কী হারালো? সহ নদভীর অনেক গ্রন্থ অনুবাদ করেছেন। বলা হয়ে থাকে, তার অনুবাদে রয়েছে নদভীর বক্তব্যের মূল প্রাণ ও ভাবমর্মের যথার্থ প্রকাশ।
সাহিত্যকর্ম
তিনি হককথা ও ইসলামিক ফাউন্ডেশন পত্রিকার সম্পাদক ছিলেন। তার কিছু মৌলিক গ্রন্থ থাকলেও তিনি অনুবাদক হিসেবে পরিচিতি লাভ করেন। মুশাহিদ আহমদের উর্দু গ্রন্থ ‘আল ফাতহুল কারীম ফী সিয়াসাতিন নাবিয়্যিল আমীনে’র অনুবাদের মাধ্যমে তিনি তার সাহিত্য সাধনা শুরু করেন। তার সবচেয়ে উল্লেখযোগ্য কাজ হচ্ছে, ইসলামিক ফাউন্ডেশন প্রকাশিত ২৫ খণ্ডের ইসলামী বিশ্বকোষ, ১৪ খণ্ডের সীরাত বিশ্বকোষ ও আল কুরআন বিশ্বকোষ। তার অনূদিত গ্রন্থাবলির মধ্যে রয়েছে:
রুটি (চলচ্চিত্র)
রুটি ১৯৯৬ সালের বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নাদিম মাহমুদ। এবং চলচ্চিত্রপি প্রযোজনা করেছেন চিত্রপরিচালক এনায়েত করিম।   শ্রেষ্ঠাংশে অভিনয় করেছেন মান্না, শাহনাজ, রাজীব, দিলদার, প্রবীর মিত্র, খালেদা আক্তার কল্পনা সহ আরও অনেকে। চলচ্চিত্রটি ১৯৯৬ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
উপদ্বীপীয় মালয়েশিয়া
থাম্ব|উপদ্বীপীয় মালয়েশিয়ার ল্যান্ডস্যাট উপদ্বীপীয় মালয়েশিয়া বা পেনিনসুলার মালয়েশিয়া (মালয় : Semenanjung Malaysia) হচ্ছে অবস্থিত  মালয়েশিয়ার পশ্চিমাশ। এটি মালয় বা পশ্চিম মালয়েশিয়া নামেও পরিচিত। অঞ্চলটি  মালয় উপদ্বীপের দক্ষিণ প্রান্ত তথা প্রায় অর্ধাংশ নিয়ে গঠিত। এর ক্ষেত্রফল, যা পুরো দেশের মোট ক্ষেত্রফলের প্রায় ৪০%। বাকি ৬০% নিয়ে পূর্ব মালয়েশিয়া গঠিত। উপদ্বীপীয় মালয়েশিয়া ইংল্যান্ডের  (১,৩০,৩৯৫ বর্গকিলোমিটার) তুলনায় কিছুটা বড়। উপদ্বীপীয় মালয়েশিয়ার উত্তরে থাইল্যান্ডের সাথে স্থল সীমান্ত রয়েছে।
এর পশ্চিমে মালাক্কা প্রণালী জুড়ে সুমাত্রা দ্বীপ (ইন্দোনেশিয়া) এবং পূর্বে দক্ষিণ চীন সাগর পেরিয়ে নাটুনা দ্বীপপুঞ্জ (ইন্দোনেশিয়া) অবস্থিত। জোহর প্রণালীর দক্ষিণাঞ্চলে সিঙ্গাপুর দ্বীপ তথা দেশ অবস্থিত। মালয়েশিয়ার অর্থনীতির বৃহদাংশ সহ দেশের সংখ্যাগরিষ্ঠ জনগণ (প্রায় ৮১.৩%) এই অঞ্চলে বাস করে। এর জনসংখ্যা প্রায় ২৬ মিলিয়ন।
ব্যুৎপত্তি
থাম্ব|উপদ্বীপ মালয়েশিয়ার অবস্থান। উপদ্বীপীয় মালয়েশিয়া পশ্চিম মালয়েশিয়া (মালয়েশিয়া বারাট ) বা মালয় রাজ্য (নেগেরি-নেগেরি তানাহ মালয়ু ) নামেও পরিচিত।
জনউপাত্ত
উপদ্বীপীয় মালয়েশিয়ার বেশিরভাগ লোক জাতিগত মালয়, প্রধানত মুসলমান। এছাড়াও এখানে বিপুল সংখ্যক চীনা এবং ভারতীয় জনগোষ্ঠী বিদ্যমান। অরং অসলি উপদ্বীপ মালয়েশিয়ার আদিবাসী সম্প্রদায়। তাদের সংখ্যা প্রায় ১,৪০,০০০ এবং তাদের বেশিরভাগই এখানকার অভ্যন্তরীণ অঞ্চলে বসবাস করে।
অর্থনীতি
২০১২ সালের হিসাব অনুযায়ী উপদ্বীপীয় মালয়েশিয়ার দৈনিক তেল উৎপাদন প্রায় ৫,২০,০০০ ব্যারেল।
পূর্ব ও পশ্চিম উপকূল
মালয়েশিয়ায় পূর্ব উপকূল শব্দটি বিশেষত উপদ্বীপীয় মালয়েশিয়ার দক্ষিণ চীন সাগরের (প্রশান্ত মহাসাগরের একটি অংশ) মুখোমুখি নিম্নলিখিত রাজ্যগুলোর ক্ষেত্রে ব্যবহৃত হয়:
অন্যদিকে পশ্চিম উপকূল শব্দটি দ্বারা সাধারণত অনানুষ্ঠানিকভাবে উপদ্বীপীয় মালয়েশিয়ার পশ্চিম দিকে অবস্থিত মালাক্কা প্রণালীর দিকে থাকা রাজ্যগুলোকে বোঝায়। পূর্ব উপকূল অবিভক্ত হলেও পশ্চিম উপকূলকে আরও তিনটি অঞ্চলে বিভক্ত করা হয়েছে। যথা:
যদিও দক্ষিণ চীন সমুদ্রের দিকে জোহরের উপকূল রয়েছে তবুও সাধারণত এটি পূর্ব উপকূলীয় রাজ্য হিসাবে বিবেচিত হয় না কারণ এই রাজ্যের মূল উপকূলরেখা ভারত মহাসাগরের জোহর প্রণালীতে অবস্থিত।
পূর্ব ও পশ্চিম মালয়েশিয়া
পশ্চিম এবং পূর্ব মালয়েশিয়ার (সাবাহ এবং সারাওয়াক) মধ্যে পার্থক্য ভূগোলের ক্ষেত্র ছাড়িয়ে যায়। মালয়েশিয়া গঠনের আগে প্রশাসনিকভাবে পৃথক অঞ্চল হওয়ায় পূর্ব মালয়েশিয়ার রাজ্যগুলো মালয়েশিয়ার মূল ভূখণ্ডের (পশ্চিম ba উপদ্বীপীয় মালয়েশিয়া) রাজ্যগুলোর চেয়ে বেশি স্বায়ত্তশাসন রয়েছে। যেমন: একটি পৃথক বিচারিক আদালত কাঠামো এবং পৃথক অভিবাসন বিধিমালা। এই অধিকারগুলি সরওয়াকের ১৮-দফা চুক্তির অংশ হিসাবে এবং প্রসারিত ফেডারেশন গঠনের সময় মালয় ফেডারেশনের সাথে সাবাহের ২০-দফা চুক্তির অংশ হিসাবে মঞ্জুর করা হয়েছিল।
জিঙ্ক পাইরোফসফেট
জিঙ্ক পাইরোফসফেট (Zn2P2O7) একটি আয়নিক অজৈব রাসায়নিক যৌগ, যা Zn2+ ক্যাটয়ন এবং পাইরোফসফেট অ্যানায়ন দ্বারা গঠিত। দস্তার ওজন পরিমাপ-সংক্রান্ত বিশ্লেষণে এটি দরকারী।
আফগান রুপি
আফগান রুপি ১৯২৫ সাল পর্যন্ত আফগানিস্তানের মুদ্রা ছিল। ১৮৯১ সালের আগে রৌপ্য মুদ্রার সাথে তামার ফলস এবং সোনার মোহর প্রচলিত ছিল। তিনটি ধাতুর মধ্যে নির্ধারিত কোনো বিনিময় হার ছিল না এবং এটির সাথে ভিন্ন ভিন্ন অঞ্চল তাদের নিজস্ব মুদ্রা প্রচলন করে। ১৮৯১ সালে কাবুলি রুপির উপর ভিত্তি করে নতুন মুদ্রা চালু করা হয়েছিল। রুপি ৬০ পয়সায় বিভক্ত ছিল, যার প্রতিটি অংশ ছিল ১০ দিনার। অন্যান্য প্রচলিত মুদ্রার মধ্যে অন্তর্ভুক্ত ছিল ৫ পয়সার শাহি, ১০ পয়সার সানার, ২০ পয়সার আব্বাসি, 1⁄2 ক্বিরান ও তিলা এবং পরবর্তীতে আমানি, উভয়ই ১০ রুপি ছিল। বর্তমানে প্রচলিত মুদ্রা আফগানি দ্বারা রুপি প্রতিস্থাপিত হয়েছিল ১৯২৫ সালে, কিন্তু ১৯৭৮ সাল হতে এটির প্রচলন শুরু হয়।
ব্যাংকনোট
১৯১৯ সালে ট্রেজারি নোট হিসাবে ১, ৫, ১০, ২০, ৫০ এবং ১০০ রুপির নোট চালু করা হয়েছিল।
সাবিনা ইয়াসমিন (রাজনীতিবিদ)
সাবিনা ইয়াসমিন হলেন একজন ভারতীয় রাজনীতিবিদ, যিনি পশ্চিমবাংলা রাজ্য সরকারের শ্রমমন্ত্রী হিসেবে দায়িত্ব পালন করেছেন। তিনি মোথাবাড়ি বিধানসভা কেন্দ্রের বিধায়ক হিসেবে পশ্চিমবঙ্গ বিধানসভায় দায়িত্ব পালন করছেন।
জীবনী
সাবিয়া ইয়াসমিন ১৯৭৬ সালে জন্মগ্রহণ করেন। ২০০০ সালের নভেম্বরে গৌড় মহাবিদ্যালয় থেকে স্নাতক হবার পর তিনি ২০০২ সালে উত্তরবঙ্গ বিশ্ববিদ্যালয় থেকে স্নাতকোত্তর ডিগ্রি লাভ করেন।
২০১১ সালে পশ্চিমবঙ্গ বিধানসভা নির্বাচনে ভারতীয় জাতীয় কংগ্রেসের মনোনয়নে তিনি মোথাবাড়ি থেকে পশ্চিমবঙ্গ বিধানসভায় বিধায়ক হিসেবে নির্বাচিত হন। তিনি সহ সাতজন মুসলিম নারী সে বার পশ্চিমবঙ্গ বিধানসভায় বিধায়ক হিসেবে নির্বাচিত হয়েছিলেন। ২০১১ সালের মে মাসে তিনি পশ্চিমবঙ্গ রাজ্য সরকারে শ্রমমন্ত্রী হিসেবে দায়িত্ব গ্রহণ করেন। তিনি ছিলেন মমতা বন্দোপাধ্যায়ের রাজ্য সরকারের প্রথম মুসলিম নারী মন্ত্রী। ২০১৬ সালে পশ্চিমবঙ্গ বিধানসভা নির্বাচনে তিনি ভারতীয় জাতীয় কংগ্রেসের টিকিটে তিনি পুনরায় মোথাবাড়ি বিধানসভা কেন্দ্র থেকে বিধায়ক নির্বাচিত হন। ২০১৮ সালে তিনি দল পরিবর্তন করে সর্বভারতীয় তৃণমূল কংগ্রেসে যোগ দেন।
মার্কারি সালফাইড
মার্কারি সালফাইড, মারকিউরিক সালফাইড বা মার্কারি(II) সালফাইড হল পারদ এবং গন্ধকের একটি রাসায়নিক যৌগ। এর রাসায়নিক সংকেত HgS। এটি জলে কার্যত অদ্রবণীয়।
কেলাসের গঠন
মার্কারি সালফাইডের দুই ধরনের কেলাস আছে:
লাল, α-HgS এর স্ফটিকগুলি আলোক সক্রিয়। Hg-S এর কুণ্ডলী গঠনের জন্য হয়।
প্রস্তু‍তি এবং রসায়ন
মার্কারি (II) লবণের দ্রবণের মধ্য দিয়ে হাইড্রোজেন সালফাইড গ্যাস পরিচালিত করলে কালো পাউডার হিসাবে β-HgS এর অধঃক্ষেপ পড়ে। সিনাবার অকরিককে বায়ুতে তাপজারণ করার সময় যে বাষ্প উৎপন্ন হয় তাকে ঘনীভূত করে পারদ পাওয়া যায়।
ব্যবহার
α-HgS লাল রঙ্গক হিসাবে সিঁদুর নামেই বেশি পরিচিত। সিঁদুরের রঙ আস্তে আস্তে গাঢ় হওয়ার যে প্রবণতা থাকে তা আসলে লাল α-HgS থেকে কালো β-HgS রূপান্তরের জন্য হয়। তবে ইটালির পম্পেইয়ে প্রত্নতাত্ত্বিক খননকালের সময় β-HgS সনাক্ত করা যায়নি, যেখানে প্রাথমিকভাবে লাল দেয়াল কালো হয়ে গিয়েছিল। এর কারণ হিসেবে পারদের ক্লোরাইড যৌগ (যেমন, কর্ডিয়ারাইট, ক্যালোমেল এবং টেরলিংগুয়াইট), ক্যালসিয়াম সালফেট, এবং জিপসাম এর গঠনের জন্য দায়ী ছিল।
জো মেনি
জো ম্যাথু মেনি (Joe Mennie; জন্ম: ২৪ ডিসেম্বর, ১৯৮৮) নিউ সাউথ ওয়েলসের কফস হার্বার এলাকায় জন্মগ্রহণকারী পেশাদার অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও মেলবোর্ন রেনেগেডেস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলে থাকেন। এছাড়াও, ডানহাতে নিচেরসারিতে ব্যাটিং করেন জো মেনি।
শৈশবকাল
বিশ্ববিদ্যালয়ে ব্যবসায় শাখায় অধ্যয়ন করছেন তিনি। শৈশবকালের অধিকাংশ সময়ই নিউ সাউথ ওয়েলসে বসবাস করেছেন। ২০১০ সালে নিউ সাউথ ওয়েলসের দ্বিতীয় একাদশে খেলার পর মূল দলে খেলেন। কিন্তু, তাকে যথেষ্ট সংখ্যায় অংশগ্রহণ না করানোয় সাউথ অস্ট্রেলিয়ার দিকে ধাবিত হন। সেখানে তাকে খুব দ্রুত প্রথম-শ্রেণীর ক্রিকেট ও লিস্ট এ ক্রিকেটে খেলানো হয়। পাশাপাশি বোলিংয়েরও উত্তরণ ঘটান।
নিউ সাউথ ওয়েলসে কফস হার্বার এলাকায় শৈশবকাল অতিবাহিত করলেও কৈশোরকাল নেলসন বেতে পাড় করেন। এখানে অবস্থানকালেই নিউক্যাসলের কাছাকাছি ওয়েস্টার্ন সাবার্বস ক্রিকেট ক্লাবের পক্ষে গ্রেড ক্রিকেট খেলতে থাকেন। ঐ সময়ে তিনি ব্যাটিং অল-রাউন্ডার হিসেবে খেলতেন। তবে, শারীরিক পূর্ণাঙ্গতা আসায় ফাস্ট বোলারে রূপান্তরিত হন। ১৭ বছর বয়সে জো মেনি কফস হার্বারে ফিরে আসেন। খুব শীঘ্রই নিউ সাউথ ওয়েলস কান্ট্রি কোল্টস দল ও সিডনি গ্রেড ক্রিকেটে ওয়েস্টার্ন সাবার্বস ডিস্ট্রিক্টস ক্রিকেট ক্লাবে যোগ দেন।
২০১০ সালে নিউ সাউথ ওয়েলসের দ্বিতীয় একাদশের সদস্য হন। কিন্তু, রাজ্য দলের পক্ষে খুব কমই খেলার সুযোগ পেতেন। ফলশ্রুতিতে, ২০১১ সালে অ্যাডিলেডে চলে যান। সেখানে অ্যাডিলেড বিশ্ববিদ্যালয় ক্রিকেট ক্লাবের পক্ষে খেলেন ও রুকি চুক্তিতে সাউথ অস্ট্রেলিয়ার রাজ্য দলে খেলেন।
প্রথম-শ্রেণীর ক্রিকেট
২০১১ সাল থেকে জো মেনি’র প্রথম-শ্রেণীর খেলোয়াড়ী জীবন চলমান রয়েছে। ২০১৫-১৬ মৌসুমের শেফিল্ড শিল্ডে শীর্ষস্থানীয় উইকেট শিকারীতে পরিণত হন। ফলশ্রুতিতে, ২০১৬ সালে অস্ট্রেলিয়া এ-দলের পক্ষে তাকে যুক্ত করা হয়। এরপর, ২০১৬-১৭ মৌসুমে একদিনের আন্তর্জাতিক ও টেস্ট ক্রিকেটে তার অভিষেক ঘটে।
অক্টোবর, ২০১১ সালে লিস্ট এ ও রেডব্যাকসদের পক্ষে প্রথম-শ্রেণীর ক্রিকেটে অভিষেক ঘটে তার। ওয়েস্টার্ন অস্ট্রেলিয়ার বিপক্ষে প্রথমবারের মতো সেরা খেলা উপহার দেন। ৭/৯৬ বোলিং পরিসংখ্যান গড়েন তিনি। তন্মধ্যে, ইনিংসের শেষ পাঁচ উইকেট নিয়ে ওয়েস্টার্ন অস্ট্রেলিয়াকে গুটিয়ে দেন ও রেডব্যাকসদেরকে খেলায় ফেরান। ২০১১-১২ মৌসুমের শেফিল্ড শিল্ড প্রতিযোগিতায় সাউথ অস্ট্রেলিয়ানদের মধ্যে দ্বিতীয় সর্বাধিক উইকেট শিকারীতে পরিণত হন। ২৬.২৬ গড়ে ২৩ উইকেট পান তিনি। ডিসেম্বর, ২০১১ সালে বিগ ব্যাশ লীগ টুয়েন্টি২০ প্রতিযোগিতায় রায়ান ডাফিল্ডের সাথে তিনিও পার্থ স্কর্চার্সের পক্ষে খেলার জন্যে চুক্তিবদ্ধ হন। তারা আঘাতপ্রাপ্ত মিচেল জনসন ও মার্ক ক্যামেরনের স্থলাভিষিক্ত হন। কিন্তু, অক্টোবর, ২০১২ সালের পূর্ব-পর্যন্ত তার টুয়েন্টি২০ অভিষেক হয়নি। ২০১২ সালের চ্যাম্পিয়ন্স লীগ টুয়েন্টি২০ প্রতিযোগিতায় টাইটান্সের বিপক্ষে খেলার মাধ্যমে টুয়েন্টি২০ ক্রিকেটে অভিষেক পর্ব সম্পন্ন হয় তার।
স্বর্ণালী সময়
২০১২-১৩ মৌসুমের শেফিল্ড শিল্ড প্রতিযোগিতায় পূর্বেকার মৌসুমের তুলনায়ও বেশ ভালো খেলেন। এ পর্যায়ে তিনি ৬/৪৩ পান। এরফলে রেডব্যাকস ভিক্টোরিয়া দলকে মাত্র ১৩৬ রানে গুটিয়ে দিতে সক্ষম হয়। ঐ প্রতিযোগিতায় মাত্র ছয় খেলায় অংশ নিয়ে ২২.০৩ গড়ে ৩৩ উইকেট পান ও চতুর্থ সর্বোচ্চ উইকেট শিকারীতে পরিণত হন। এছাড়াও, নিচেরসারিতে কার্যকরী ব্যাটসম্যান হিসেবে নিজেকে প্রমাণ দিতে সচেষ্ট হন। কুইন্সল্যান্ডের বিপক্ষে অপরাজিত ৭৯ রানের ইনিংস খেলেন। এটিই তার প্রথম-শ্রেণীর ক্রিকেটে প্রথমবারের মতো অর্ধ-শতরানের ইনিংস ছিল। তবে, ২০১৩-১৪ মৌসুমে কম সফলতা পান। মাত্র ১৯ উইকেট পেয়েছিলেন তিনি। পরবর্তী কয়েক মৌসুমও তাকে এ ধারা অব্যাহত রাখতে হয়। টুয়েন্টি২০ ক্রিকেটেও তিনি খেলার ধারায় ছিলেন না। ফলে, দল পরিবর্তন করে পার্থ স্কর্চার্স থেকে হোবার্ট হারিকেন্সে চুক্তিবদ্ধ হন।
২০১৫-১৬ মৌসুমের শেফিল্ড শিল্ডের খেলায় পুনরায় নিজেকে মেলে ধরেন। পুরো মৌসুমে কোন ইনিংসে পাঁচ-উইকেট না পেলেও ২১.২১ গড়ে ৫১ উইকেট নিয়ে সর্বোচ্চ উইকেট শিকারীতে পরিণত হন। ১৯৯৬ সাল থেকে প্রথমবারের মতো শেফিল্ড শিল্ডের চূড়ান্ত খেলায় অংশগ্রহণের ক্ষেত্রে প্রধান রূপকারের ভূমিকায় অবতীর্ণ হয়েছিলেন। পুরো মৌসুমে সাউথ অস্ট্রেলিয়ার পক্ষে সুন্দর খেলা উপহারের জন্যে অসাধারণ খেলোয়াড় হিসেবে তাকে নীল ড্যানসি পদক প্রদান করা হয়। এছাড়াও, প্রথম-শ্রেণীর ক্রিকেটার হিসেবে তিনি মৌসুমের সেরা রাজ্য খেলোয়াড় পদক লর্ড হ্যাম্পেন ট্রফি লাভ করেন।
অসাধারণ খেলার স্বীকৃতিস্বরূপ অস্ট্রেলিয়ার দ্বিতীয় দল হিসেবে পরিচিত অস্ট্রেলিয়া এ-দলের সদস্যরূপে ২০১৬ সালে অন্তর্ভুক্ত হন। আগস্ট, ২০১৬ সালে পরবর্তী বিগ ব্যাশ লীগ মৌসুমকে ঘিরে সিডনি সিক্সার্সের পক্ষে খেলার জন্যে চুক্তিবদ্ধ হন।
আন্তর্জাতিক ক্রিকেট
সেপ্টেম্বর, ২০১৬ সালে দক্ষিণ আফ্রিকা গমনার্থে তাকে অস্ট্রেলিয়া একদিনের দলের সদস্যরূপে অন্তর্ভুক্ত করা হয়। লিস্ট এ খেলার তুলনায় প্রথম-শ্রেণীর ক্রিকেটে বেশ সফলতা লাভের কারণে ক্ষুদ্রতম পর্যায়ের আন্তর্জাতিক খেলায় তার অন্তর্ভুক্তিতে বেশ বিস্ময়ান্বিত হন। ২০১৫-১৬ মৌসুমের ম্যাটাডোর বিবিকিউস ওয়ান-ডে প্রতিযোগিতায় তার খেলার মান বেশ দূর্বলতর ছিল। সংগৃহীত সাত উইকেটে তিনি ৫০.৮৫ গড়ে লাভ করেন ও ওভার প্রতি পাঁচের অধিক রান খরচ করেছিলেন। ২ অক্টোবর, ২০১৬ তারিখে জোহেন্সবার্গে সিরিজের দ্বিতীয় ওডিআইয়ে দক্ষিণআফ্রিকার বিপক্ষে অভিষেক ঘটে তার। ঐ খেলায় তিনি অভিষেকে যে-কোন অস্ট্রেলীয় বোলারের তুলনায় সবচেয়ে বাজে বোলিং করেন। অন্যদিকে, অস্ট্রেলিয়া দল মাত্র ১৪২ রানে গুটিয়ে যায়। জো মেনি নির্ধারিত ১০ ওভারে ৮২ রান খরচ করেন। অস্ট্রেলিয়া দক্ষিণ আফ্রিকার কাছে দ্বিতীয় ও সর্বকালের মধ্যে পঞ্চম বড় ধরনের পরাজয়বরণ করে।
টেস্ট অভিষেক
দক্ষিণ আফ্রিকায় ওডিআই সিরিজে দূর্বলমানের ক্রীড়াশৈলী প্রদর্শন করলেও ২০১৬-১৭ মৌসুমে দক্ষিণ আফ্রিকার বিপক্ষে নিজ দেশে অনুষ্ঠিত টেস্ট সিরিজে অস্ট্রেলিয়া দলের সদস্য করা হয়। অস্ট্রেলিয়ার সর্বাপেক্ষা প্রতিষ্ঠিত পেস বোলার জ্যাকসন বার্ডকে পাশ কাটিয়ে তাকে রাখা হয়। কেননা, শেফিল্ড শিল্ডে নিচেরসারিতে তার ব্যাটিংয়ের মান শ্রেয়তর ছিল। সিরিজের প্রথম খেলায় তাকে অস্ট্রেলিয়ার দ্বাদশ খেলোয়াড় হিসেবে রাখা হয়। ফলে, ২০১৬-১৭ মৌসুমের শেফিল্ড শিল্ডে সাউথ অস্ট্রেলিয়ার পক্ষে খেলার সুযোগ পান। তবে, প্রথম টেস্টে পিটার সিডল পিঠের আঘাতে আক্রান্ত হলে মেনিকে টেস্ট অভিষেকের জন্যে অস্ট্রেলিয়া দলে অন্তর্ভুক্ত করা হয়। ১২ নভেম্বর, ২০১৬ তারিখে জো মেনি’র টেস্ট অভিষেক পর্ব সম্পন্ন হয়। বেন হিলফেনহস তাকে ব্যাগি গ্রীন ক্যাপ উপহার দেন। দক্ষিণ আফ্রিকার তেম্বা বাভুমাকে বিদেয় করে তিনি তার প্রথম টেস্ট উইকেট লাভ করেন।
টেস্ট অভিষেকের পর তাকে দলে রাখা হয়নি। বিবিএলের ষষ্ঠ আসরে সিডনি সিক্সার্সের পক্ষে খেলতে থাকেন। দুই খেলায় অংশ নেয়ার পর অনুশীলনীকালে বল তার মাথায় আঘাত হানে ও তাকে হাসপাতালে প্রেরণ করা হয়। মস্তিষ্কে কিঞ্চিৎ রক্তক্ষরণের কথা উল্লেখ করা হয়। দুই দিন পর তাকে হাসপাতাল থেকে ছাড়পত্র দেয়া হয়। সিক্সার্সের সেমি-ফাইনালে খেলতে ব্রিসবেনে চলে যান। তবে, তিনি ঐ খেলায় অংশ নেননি। এরপর তিনি শিল্ডের ক্রিকেটে অংশ নেনন। ঐ মৌসুমের শেষ খেলাটি বেশ ভালোভাবে শেষ করেন। তাসমানিয়ার বিপক্ষে ৫/৬৭ ও ৪/২১ নিয়ে সাউথ অস্ট্রেলিয়াকে উপর্যুপরী দ্বিতীয়বার চূড়ান্ত খেলায় নিয়ে যান। ১০/১১
খেলার ধরন
সাধারণতঃ জো মেনি ফাস্ট বোলার নন। তার বোলিংয়ের গতিবেগ ঘণ্টায় কেবলমাত্র ১৩০ থেকে ১৩৫ কিলোমিটারের মধ্যে সীমাবদ্ধ থাকে। উইকেট লাভের জন্যে পেস বোলিং করলেও ধারাবাহিকতা ও নিখুঁতভাব বজায় রাখতে সচেষ্ট তিনি। তার বোলিং ভঙ্গীমা সামনের দিকে ঝুঁকে থাকে যা অধিকাংশ পেস বোলারের চেয়ে ব্যতিক্রম। তবে, সাবেক টেস্ট ক্রিকেটার ম্যাক্স ওয়াকারের সাথে তাকে তুলনা করা যেতে পারে। উচ্চতার কারণে তিনি তার বোলিং থেকে পর্যাপ্ত বাউন্স আদায় করে নিতে সক্ষম। লেগ কাটারেই তিনি অধিক দক্ষতার স্বাক্ষর রাখেন। এরফলে ডানহাতি ব্যাটসম্যানের দিকে বলটি বাঁক খায় ও স্লিপ অঞ্চলে দণ্ডায়মান ফিল্ডারের দিকে চলে যেতে বাধ্য।
কেন শিমিযু
কেন শিমিযু (清水 健) যিনি Shimiken (しみけん) নামেও পরিচিত, একজন জাপানি পুরুষ পর্নোগ্রাফিক চলচ্চিত্র অভিনয়শিল্পী। তিনি ৮,০০০ এরও অধিক নারীর সাথে সঙ্গম করেছেন এবং ৭,৫০০ এরও অধিক পর্নোগ্রাফিক চলচ্চিত্রে অভিনয় করেন।
জীবন এবং কর্মজীবন
শিমিযু ১৯৭৯ সালের ১ সেপ্টেম্বর জন্মগ্রহণ করেন এবং জাপানি সমকামী পুরুষদের ম্যাগাজিন বাডি (Badi) এর জুলাই ১৯৯৮ সালের সংখ্যায় ১৮ বছর বয়সে একজন মডেল হিসাবে আত্মপ্রকাশ করেন। তার এভিও ক্যারিয়ার অল্প সময়ের মধ্যেই শুরু হয়েছিল এবং ২০০২ এর মাঝামাঝি সময়ে তিনি ১২০০ এরও বেশি প্রাপ্তবয়স্ক ভিডিওতে উপস্থিত হয়েছেন বলে জানা যায়।
মহিলা দর্শকদের প্রতি জাপানি এভি ইন্ডাস্ট্রির নতুন আগ্রহের আরও একটি সম্ভাব্য উদাহরণ ২০০৮ এর অ্যাডাল্ট ভিডিও গ্র্যান্ডপ্রিক্স প্রতিযোগিতায় প্রদর্শিত হয়েছে যেখানে শিমিজুর ভিডিও শিমিকেনের প্রাইভেট 7 FUCK (しみけんのプライベート7FUCK) সেরা বিবিধ ভিডিও পুরস্কার জিতে। The December 2007 ভিডিওটি আইডিয়া পকেট দ্বারা নির্মিত এবং শিমিজু প্রচ্ছদে সংক্ষিপ্ত বিবরণ প্রদর্শন করে তাকে সাতটি এভি আইডল, চিহিরো হারা, মঙ্গেতসু সাকুরাগাওয়া, নেনে, কাবে আকিনা, নাটসুকি সুগিসাকি, ইউয়া আইডা এবং মেরিনের সাথে যৌন মিলনের উপস্থাপন করা হয়। সিরিজের দ্বিতীয় খণ্ড শিমিকেনের প্রাইভেট 7 FUCK 2 (しみけんのプライベート7FUCK 2, যা ভিডিও বাক্সের ফ্রন্ট কভারে তাঁর সক্ষমতার চিত্র তুলে ধরেছে।
নুভেল কালেদোনির ভাষা
নুভেল কালেদোনি বৃহত্তর ফরাসি প্রজাতন্ত্রের অন্তর্গত একটি সামুদ্রিক অঞ্চল বলে ফরাসি এখানকার সরকারি ভাষা। ২০০৪ সালের আদমশুমারি অনুযায়ী এখানকার ১৪ বছরের বেশি বয়সী ৯৭% লোক ফরাসি ভাষায় কথা বলতে, পড়তে ও লিখতে পারঙ্গম। ১%-এরও কম লোক ফরাসি জানে না। একই সাথে ১৪ বছরের বেশি বয়সী ৩৭% লোক নুভেল কালেদোনির ২৮টি আদিবাসী অস্ট্রোনেশীয় ভাষার যেকোনটিতে কথা বলতে পারে। একই দলে প্রায় ৬০% লোকের ঐ ২৮টি ভাষার কোনই জ্ঞান নেই।
এছাড়া অভিবাসী সম্প্রদায়ে ভিয়েতনামী ভাষা প্রচলিত।
জীব
জীববিজ্ঞানের ভাষায় জ্ঞাত মহাবিশ্বের যেসমস্ত সত্তা জীবনের বৈশিষ্ট্যাবলি ধারণ ও প্রদর্শন করে, তাদের জীব (Organism বা Life form) বলে।
জীবদেরকে শ্রেণীকরণবিজ্ঞানের মাধ্যমে বিভিন্ন দলে ভাগ করা হয়েছে যাদের মধ্যে আছে বহুকোষীয় প্রাণী, উদ্ভিদ ও ছত্রাক শ্রেণীর জীব এবং এককোষীয় অণুজীব যেমন প্রোটিস্ট, ব্যাকটেরিয়া এবং আর্কিয়া শ্রেণীর জীব। সব ধরনের জীব প্রজনন, বৃদ্ধি ও বিকাশ, রক্ষণাবেক্ষণ এবং উদ্দীপনায় সাড়া দিতে সক্ষম। বহুকোষীয় জীবগুলির দেহ বিকাশলাভের সময় এগুলির কোষগুলির পৃথকীকরণ ঘটে এবং বিশেষ বিশেষ কাজের জন্য দেহকলা ও অঙ্গের উদ্ভব ঘটে।
একটি জীব হয় প্রাককেন্দ্রিক বা সুকেন্দ্রিক। প্রাককেন্দ্রিক জীবগুলিকে দুইটি অধিরাজ্যে (ডোমেইন) ভাগ করা হয়েছে - ব্যাকটেরিয়া ও আর্কিয়া। অন্যদিকে সুকেন্দ্রিক জীবগুলির কোষগুলির ভেতরে ঝিল্লিতে আবৃত একটি কোষকেন্দ্র বা নিউক্লিয়াস থাকে এবং একই সাথে ঝিল্লি দ্বারা আবৃত কোষীয় অঙ্গাণু নামের বিভিন্ন প্রকোষ্ঠ থাকে (যেমন প্রাণীকোষের মাইটোকন্ড্রিয়া এবং উদ্ভিদকোষের প্লাস্টিড)। ছত্রাক, প্রাণী ও উদ্ভিদ হলো সুকেন্দ্রিক জীবসমূহের তিনটি রাজ্যের উদাহরণ।
বিভিন্ন প্রাক্কলন অনুযায়ী পৃথিবীতে বর্তমানে জীব প্রজাতির সংখ্যা ২০ লক্ষ থেকে ১ লক্ষ কোটি পর্যন্ত হতে পারে। এদের মধ্যে প্রায় ১৭ লক্ষ প্রজাতির জীব সম্পর্কে তথ্য নথিভুক্ত করা হয়েছে। পৃথিবীর ইতিহাসে এ পর্যন্ত ৫০০ কোটির বেশি প্রজাতির জীবের আবির্ভাব হয়েছে এবং এদের শতকরা ৯৯ ভাগই বিলুপ্ত হয়ে গেছে বলে ধারণা করা হয়।
২০১৬ খ্রিস্টাব্দে বর্তমান বিশ্বে বিরাজমান সমস্ত জীবের সর্বশেষ সার্বজনীন অভিন্ন পূর্বপুরুষ জীব-এর ৩৫৫টি বংশাণুর একটি সংকলন চিহ্নিত করা হয়।
জেরি ডুগ্যান (লেখক)
জেরি ডুগ্যান লস এঞ্জেলেস-এ বসবাসকারী একজন মার্কিন কমিক বই লেখক, নির্দেশক এবং চিত্রগ্রাহক।
বিরজা
বিরজা দেবী
বিরজা দেবী হলেন ওড়িশা বা শ্রীক্ষেত্রের অধিষ্ঠাত্রী দেবী ।  পীঠ নির্ণয় তন্ত্র মতে এখানে দেবীর নাভি পতিত হয়েছিল।  বিরজা শক্তিপীঠটি ১০৮ শক্তিপীঠ( অষ্টাদশ মহাশক্তিপীঠ, ৫১ মূল শক্তিপীঠ, ১৮ মহা শক্তিপীঠ ও ৪ আদি শক্তিপীঠ এর অন্তর্ভুক্ত। এটি একাদশ তম মহা শক্তিপীঠ। এটি জাজপুরএ অবস্থিত। পীঠনির্ণয়তন্ত্র তন্ত্রে বলা হচ্ছে,  উৎকলে নাভিদেশস্ত বিরজা ক্ষেত্র মুচ্যতে । বিমলা সা দেবী জগন্নাথ স্তু ভৈরবঃ ।। আদ্যা স্তোত্রমের নবম স্তবকে এর উল্লেখ পাওয়া যায়।  রামেশ্বরী সেতুবন্ধে বিমলা পুরুষোত্তমে | বিরজা ঔড্রদেশে চ কামাক্ষ্যা নীলপর্বতে || ৯||
প্রণাম মন্ত্র ॐ মাতঃ শ্রীবিরজাম্বিকে হরিহরব্রহ্মাদিভিঃ সংস্তুতে । ধাতুর্যজ্ঞ সমুদ্ভবে ত্রিজগতাং সৌভাগ্য-সম্পত্প্রদে ।। শ্রীপাদনত বৎসলে তনুভ্রতাং হৃতপদ্মসঞ্চারিনি। দীনোহং প্রণমামি পদ্মচরণে মাং পাহি বিশ্বেশ্বরি ।। শাক্তমতে জগন্নাথ হলেন এঁর ভৈরব । বিরজা দেবী হলেন লক্ষ্মী বা শক্তির রূপ । বিরজা ও বিমলা আসলে একই শক্তিপীঠ এর দুটি রূপভেদ । জগন্নাথ হলেন বিষ্ণু । আসলে বিষ্ণু এবং শিব একই দেবতা।  বেদে এনাকে পরমপুরুষ বলা হয়েছিল।  যাঁর স্ত্রী হলেন হ্রী ( শক্তি ) বা শ্রী ( লক্ষ্মী) ।
আইকনোগ্রাফি
বিরজা দেবীর ধ্যান মন্ত্র: বিঘ্নেশ-নাগ-ভগ-লিঙ্গং বিধুন ললাটে ধৃতবসী সর্বজগতাং প্রকৃতি স্বমাদ্যা। ব্রহ্মাগ্নি যে নিখিলপাপহরে শরণ্যে মাতঃ প্রসীদ বিরজে পরিপাহি বিশ্বং ।। এই ধ্যানমন্ত্র অনুসারে তিনি মস্তকে গণেশ, শিশ্ন, যোনি এবং নাগ ধারণ করেন । তিনি ডান হাতে ত্রিশূল ধারণ করেছেন যা মহিষের বক্ষস্থল বিদীর্ণ করেছে । মহিষের বক্ষস্থল থেকে বিগলিত রক্তধারা মাটিতে পড়ছে।  তিনি বামপদ  দিয়ে মহিষকে মর্দন করছেন।
প্রথা
ইনি কৃপাময়ী জগতজননী জগন্নাথ এর সহধর্মিনী। কোন কোন স্থানে বিমলা এবং বিরজা দেবীকে একই রূপ বলা হয়।  কিন্ত এই দুটি আদিশক্তির দুটি ভিন্ন রূপ । অনেকে বিরজাদেবীর ভৈরব হিসেবে যজ্ঞ বরাহের নাম করেন । বিরজা দেবীর মন্দিরে নবরাত্রের সময় বলি হয় ।
শ্রীচৈতন্যের প্রভাব
শ্রীচৈতন্য বৈষ্ণব মার্গের অন্যতম প্রবর্তক হলেও বিরজা দেবীর মন্দিরে শাক্তমত ও তন্ত্রাচারে কোন বাধা প্রদান করেননি । তাই এখনও বিষ্ণু দরবারের বিরজা মন্দিরে পশুবলি হয়।  তিনি সকল মার্গকেই সম্মান করতেন । এর কারণ শ্রীচৈতন্য মহাপ্রভুর মামাবাড়ী ছিল শাক্ত পরিবার ।
আরো দেখুন
ॐ জগন্নাথ
ॐ বিমলা
ॐ দুর্গা
ॐ পুরী
তথ্যসূত্র
1) https://m.facebook.com/sanatanscripture/photos/a.265330863572270/549380355167318/?type=3
2) https://www.instagram.com/p/Ci9VXZdKarW/?igshid=YmMyMTA2M2Y=
অথর্ব তাইদে
অথর্ব তাইদে (জন্ম ২৬ এপ্রিল ২০০০) একজন ভারতীয় ক্রিকেটার। তিনি ২০ সেপ্টেম্বর ২০১৮-এ ২০১৮-১৯ বিজয় হাজারে ট্রফিতে বিদর্ভের হয়ে তার লিস্ট এ অভিষেক করেছিলেন। ২০১৮ সালের ডিসেম্বরে, তাকে ২০১৮ এসিসি এমার্জিং টিমস এশিয়া কাপের জন্য ভারতের দলে নাম দেওয়া হয়েছিল। ২২ ডিসেম্বর ২০১৮-এ ২০১৮-১৯ রঞ্জি ট্রফিতে বিদর্ভের হয়ে প্রথম-শ্রেণীর ক্রিকেটে অভিষেক হয় ২১ ফেব্রুয়ারী ২০১৯-এ ২০১৮-১৯ সৈয়দ মুশতাক আলী ট্রফিতে বিদর্ভের হয়ে তার টি-টোয়েন্টি অভিষেক হয়। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার পূর্বে নিলামে তাকে পাঞ্জাব কিংস কিনেছিল।
মাই সুইট লর্ড
মাই সুইট লর্ড হলো ইংরেজ সঙ্গীতশিল্পী জর্জ হ্যারিসনের একটি গান, যা ১৯৭০ সালের নভেম্বরে তার ট্রিপল অ্যালবাম All Things Must Pass- এ প্রকাশিত হয় । এটি একক হিসাবেও প্রকাশিত হয়েছিল, একক শিল্পী হিসাবে হ্যারিসনের প্রথম, এবং বিশ্বব্যাপী চার্টে শীর্ষস্থানীয়; এটি ছিল যুক্তরাজ্যে ১৯৭১ সালের সবচেয়ে বেশি বিক্রি হওয়া একক। আমেরিকা এবং ব্রিটেনে, প্রাক্তন বিটলের গানটি ছিল প্রথম নম্বর-ওয়ান একক । হ্যারিসন মূলত গানটি তার সহকর্মী অ্যাপল রেকর্ডস শিল্পী বিলি প্রেস্টনকে রেকর্ড করার জন্য দিয়েছিলেন; এই সংস্করণটি, যা হ্যারিসন সহ-প্রযোজনা করেছিলেন। হ্যারিসন হিন্দু দেবতা কৃষ্ণের প্রশংসায় "মাই সুইট লর্ড" গানটি লিখেছিলেন।
ক্রু বা কর্মী
সাইমন লেং এর মতে (যেখানে উল্লেখ করা হয়েছে) নিম্নলিখিত সঙ্গীতজ্ঞরা হ্যারিসনের "মাই সুইট লর্ড" এর আসল সংস্করণে অভিনয় করেছেন।  লেং বলেছেন যে অল থিংস মাস্ট পাসের জন্য তার কীবোর্ড ক্রেডিটগুলি "প্রমাণিকের চেয়ে বেশি নির্দেশক"।
সাপ্তাহিক চার্ট
মূল মুক্তি মরণোত্তর রিইস্যু
থোরেসা সেরটা
নর্দার্ন স্পটেড এস (বৈজ্ঞানিক নাম: Thoressa cerata (Hewitson)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
আকার
নর্দার্ন স্পটেড এস এর প্রসারিত অবস্থায় ডানার আকার ৩৮ মিলিমিটার দৈর্ঘ্যের হয়।
বৃহন্নলা (পৌরাণিক চরিত্র)
বৃহন্নলা (বৃহন্নদা বা বৃহন্নতা বলেও লেখা হয়) হিন্দু মহাকাব্য মহাভারতে অর্জুনের গ্রহণ করা এক পরিচয়। অজ্ঞাতবাসের একবছর অর্জুন বিরাট রাজার মৎস্য রাজ্যে বৃহন্নলা রূপ পরিগ্রহ করেছিলেন। তিনি এই সময়কালে রাজকুমারী উত্তরাকে নাচ ও গান শিখিয়েছিলেন।
ঊর্বশীর অভিশাপ
একবার অর্জুনকে পিতা ইন্দ্র তাঁর রাজসভায় আমন্ত্রণ জানিয়েছিলেন। ইন্দ্রের রাজসভার অপ্সরা উর্বশী অর্জুনকে দেখে আকৃষ্ট হয়। ইন্দ্র এই কথা জানতে পেরে উর্বশীর মনস্কামনা পূর্ণ করতে বলেন। ইন্দ্রের কথামতো একরাত উর্বশী অর্জুনের ঘরে উপস্থিত হয়। কিন্তু অর্জুন উর্বশীর প্রতি কামভাব না রেখে তাঁকে কুরুদের “মাতা” বলে সম্বোধন করেন কারণ উর্বশী কুরু রাজবংশের আদিরাজা পুরূরবার পত্নী ছিলেন। এই কথায় ক্রোধান্বিত হয়ে উর্বশী অর্জুনকে অভিশাপ দেন যে সমগ্র জীবন তিনি কিন্নর হয়ে থাকবেন এবং অন্য নারীর সঙ্গে কেবল নাচ-গান করবেন। পরে ইন্দ্রের অনুরোধে উর্বশী এই শাপ একবছরে কমিয়ে আনেন। পান্ডবদের অজ্ঞাতবাসের ত্রয়োদশ বছরে এই অভিশাপ ফলে যায়।
বিরাটের রাজ্যে
অজ্ঞাতবাসের ত্রয়োদশ বছরে অর্জুন বৃহন্নলা রূপে বিরাটের রাজসভায় উপস্থিত হন। ইন্দ্রের রাজসভার গন্ধর্ব চিত্রসেনের থেকে শিখে আসা গান এবং নৃত্যে তিনি বিরাট রাজাকে মোহিত করেন। তিনি রাজকুমারী উত্তরাকে নাচ-গান শেখানোর জন্য বৃহন্নলাকে আদেশ দেন। বৃহন্নলা নারীদের জন্য অন্দর মহলে থেকে মেয়ে এবং বধূদের সঙ্গে বন্ধুত্ব করেন।
উত্তর কুমারের সারথীরূপে
কৌরবগণ সন্দেহ করেছিলেন যে পান্ডবগণ বিরাটের রাজ্যে আশ্রয় নিয়ে আছে। তাঁরা প্রথমে বিরাটের রাজ্যের প্রধান সম্পদ গরুগুলিকে চুরি করেন। পরদিন ভীষ্ম, দ্রোণ এবং কর্ণের নেতৃত্বে এক বৃহৎ সেনাবাহিনী মৎস রাজ্যের দিকে অগ্রসর হয়। মালিনী নাম নিয়ে ছদ্মবেশে থাকা দ্রৌপদী কুমার উত্তরকে এই আক্রমণ প্রতিহত করতে সতর্ক করেন এবং বৃহন্নলাকে রথের সারথী হিসেবে পাঠিয়ে দেন। সেইদিনই পান্ডবদের অজ্ঞাতবাস তথা অর্জুনের অভিশাপের শেষ দিন ছিল। যুদ্ধস্থলে গিয়ে বৃহন্নলা পুনরায় অর্জুনের রূপ ফিরে পান। তিনি তখন উত্তরকে পান্ডবদের কথা বলেন এবং প্রত্যেকটি অর্থের সাথে নিজের দশটা নাম বলে (বিজয়, ধনঞ্জয়, সব্যসাচী, গুঢ়াকেশ, শ্বেতবাহন, বীভৎসু, কীরিতি, পার্থ, ফাল্গুণ এবং জিষ্ণু) বিশ্বাস জন্মান। তার পর অর্জুন গান্ডীব ধারণ করে কৌরবদের বিরুদ্ধে যুদ্ধ আরম্ভ করেন। উত্তরকে সারথী হিসেবে নিয়ে তিনি কৌরবদের পরাস্ত করেন এবং গোগুলিকে মৎস্য রাজ্যে ফিরিয়ে আনেন।
এই যুদ্ধে অর্জুন ভীষ্ম, দ্রোণ, কৃপাচার্য, কর্ণ, অশ্বত্থামা ইত্যাদি সবার সাথেই যুদ্ধ করেন। তিনি সম্মোহন অস্ত্র মেরে সবাইকে নিদ্রিত করে ফেলেছিলেন। প্রাণ নাশ না করে নিদ্রাতে কীভাবে ফেললেন বলে উত্তর অর্জুনকে প্রশ্ন করে। অর্জুন বলেন যে মৃত লোকের বস্ত্র অপবিত্র হয়ে পড়ে। উত্তরা পুতল সাজানোর জন্য কৌরবদের বস্ত্রগুলি পেতেছিল। সেইমত উত্তর দুর্যোধন-এর রন্হা বস্ত্র, কর্ণ-এর গোলাপী বস্ত্র এবং দুঃশাসন-এর নীল বস্ত্র গুটিয়ে আনে।
উত্তরার বিবাহ
পান্ডবদের পরিচয় পেয়ে রাজা বিরাট আশ্চর্য হন। তিনি কুমারী উত্তরাকে বিয়ে করতে অর্জুনকে অনুরোধ জানান। কিন্তু উত্তরাকে শিক্ষক হিসেবে কন্যাজ্ঞান করার জন্য অর্জুন এই অনুরোধ নাকচ করেন। বিপরীতে তিনি পুত্র অভিমন্যু-এর সাথে উত্তরার বিবাহের প্রস্তাব দেন। রাজা এবং রাজকুমারী এই কথায় সম্মত হন।
মাইরা খান
মাইরা খান হলেন একজন পাকিস্তানি টেলিভিশন অভিনেত্রী, চলচ্চিত্র অভিনেত্রী, মডেল এবং প্রাক্তন ভিডিও জকি।
কর্মজীবন
মাইরা খানকে প্রথম দেখা যায় জয়সে জানতে নাহিন নামক জনপ্রিয় টিভি ধারাবাহিক নাটকে। তারপর থেকে তিনি পিটিভি, সিন্ধু টিভি, হাম টিভি, এআরওয়াই টিভি, টিভি ওয়ান, জিও টিভিসহ বিভিন্ন টিভিতে প্রচারিত বিভিন্ন নাটকে অভিনয় করেছেন। তিনি প্লে টিভিতে ভিজে হিসাবে কাজ করেছেন এবং তার নিজস্ব টকশো সঞ্চালন করেছেন। তিনি ২০১৩ সালে শেহজাদ নওয়াজ এবং ইসমাইল জিলানির রাজনৈতিক চলচ্চিত্র চাম্বাইলি-তে অভিনয়ের মাধ্যমে চলচ্চিত্রে আত্মপ্রকাশ করেন। এতে তিনি কাইরান চরিত্রে অভিনয় করেন।
ডিজনি স্টার
ডিজনি স্টার হল ২১ শতকের ফক্স মালিকানাধীন একটি ভারতীয় মিডিয়া ও বিনোদন কোম্পানি। এটার প্রধান সদর দফতর মুম্বই-এ অবস্থিত তবে প্রতিষ্ঠানটির অন্যান্য দুটি আঞ্চলিক অফিস শহর দিল্লি ও চেন্নাইয়ে অবস্থিত।
ডিজনি স্টার'র পোর্টফোলিও আটটি ভাষার মধ্যে মোট ৬০টি চ্যানেল রয়েছে।
বাজিতখিলা ইউনিয়ন
বাজিতখিলা ইউনিয়ন বাংলাদেশের শেরপুর জেলার শেরপুর সদর উপজেলার অন্তর্গত একটি ইউনিয়ন। এটি গাড়ো পাহাড় এর পাদদেশে অবস্থিত শেরপুর জেলার অন্যতম ইউনিয়ন।
যোগাযোগ ব্যবস্থা
শেরপরের সাথে দেশের অন্যান্য অঞ্চলের স্থলপথে উন্নত যোগাযোগ ব্যবস্থা আছে। সরকারি কোনো বাস সার্ভিস না থাকলেও বেসরকারি অসংখ্য বাস সার্ভিস রয়েছে। এছাড়া ব্যাটারিচালিত অটো, সি এন জি চালিত অটো, রিক্সা, অটোরিক্সা ইত্যাদি রয়েছে। শেরপুরে কোন রেলপথ নেই বিধায়, বাজিতখিলাতেও কোন রেলপথ নেই।
আয়তন ও জনসংখ্যা
আয়তন- ৮.৩৩ কি:মি:। জনসংখ্যা- ২২০৫৬ জন।
শিক্ষা
শিক্ষার হার : ৫৫%।
বাজিতখিলা ইউনিয়নে বর্তমানে
ভিক উইলসন
জন ভিক্টর ভিক উইলসন (Vic Wilson; জন্ম: ১৭ জানুয়ারি, ১৯২১ - মৃত্যু: ৫ জুন, ২০০৮) ম্যাল্টনের কাছাকাছি স্ক্যাম্পস্টোন এলাকার নর্থ রাইডিং ইয়র্কশায়ারে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও অধিনায়ক ছিলেন।  বামহাতে ব্যাটিংয়ের পাশাপাশি মাঝে-মধ্যে দলের প্রয়োজনে ডানহাতে মিডিয়াম পেস বোলিংয়ে অগ্রসর হতেন তিনি। ১৯৪৬ থেকে ১৯৬৩ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম পেস বোলিং করতেন ভিক উইলসন। মাঝে-মধ্যে উইকেট রক্ষণে এগিয়ে আসতেন ও ব্যাটের কাছাকাছি এলাকায় প্রতিভাধর ফিল্ডার হিসেবে স্বীয় দক্ষতা প্রদর্শন করেছেন তিনি।
প্রথম-শ্রেণীর ক্রিকেট
১৯৪৬ সালে ইয়র্কশায়ারের পক্ষে ভিক উইলসনের প্রথম-শ্রেণীর ইংরেজ কাউন্টি ক্রিকেটে অভিষেক ঘটে। প্রথম একাদশে অনিয়মিতভাবে খেলার সুযোগ পেতেন ভিক উইলসন। তবে, ১৯৫৮ সালে ইয়র্কশায়ারের উল্লেখযোগ্য খেলোয়াড় জনি ওয়ারডল, বব অ্যাপলইয়ার্ড ও ফ্রাঙ্ক লোসন চলে গেলে রনি বার্নেটের নেতৃত্বে নতুন একটি তরুণ দলের যাত্রা শুরু হয়।
রনি বার্নেটের অবসরগ্রহণের পর ১৯৬০ সালে ইয়র্কশায়ারের প্রথম পেশাদার কাউন্টি ক্রিকেট অধিনায়কের দায়িত্ব প্রদান করা হয় তাকে। ১৯৬০ ও ১৯৬২ সালে তার দল কাউন্টি চ্যাম্পিয়নশীপের শিরোপা জয় করে। ১৯৬২ সালে প্রথম-শ্রেণীর ক্রিকেট থেকে অবসর গ্রহণ করেন। ১৯৬৩ সালে ব্রায়ান ক্লোজ অধিনায়ক হিসেবে তার স্থলাভিষিক্ত হন।
আন্তর্জাতিক ক্রিকেট
১৯৫৪-৫৫ মৌসুমে লেন হাটনের নেতৃত্বাধীন মেরিলেবোন ক্রিকেট ক্লাবের (এমসিসি) সদস্যরূপে অস্ট্রেলিয়া ও নিউজিল্যান্ড সফরের জন্য আকস্মিকভাবে মনোনয়ন লাভ করেন। তবে, ফাস্ট বোলিং উপযোগী অস্ট্রেলীয় পিচে তিনি স্বাচ্ছন্দ্যবোধ করতে পারেননি। ফলশ্রুতিতে সিরিজের কোন টেস্টেই তাকে প্রথম একাদশে রাখা হয়নি। ১৯৬২ ও ১৯৬৩ সালে নিজদেশে অনুষ্ঠিত খেলাগুলোয় এমসিসির পক্ষে খেলেছিলেন ভিক উইলসন।
ব্যক্তিগতজীবন
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৬১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ভিক উইলসন।
ভাল থেকো
ভাল থেকো হল গৌতম হালদার পরিচালিত ২০০৩ সালের ভারতীয় বাংলা ভাষার নাট্য চলচ্চিত্র। এটি লিনা গঙ্গোপাধ্যায়ের জন্মদিন গল্প অবলম্বনে নির্মিত হয়েছে। এতে শ্রেষ্ঠাংশে অভিনয় করেন সৌমিত্র চট্টোপাধ্যায়, জয় সেনগুপ্ত, দেবশংকর হালদার ও বিদ্যা বালান। এটি বিদ্যার অভিষেক চলচ্চিত্র।
চলচ্চিত্রটি ৫১তম জাতীয় চলচ্চিত্র পুরস্কারে শ্রেষ্ঠ চিত্রগ্রহণ, শ্রেষ্ঠ শব্দগ্রহণ ও বিশেষ জুরি পুরস্কার লাভ করে।
মুক্তি
ভাল থেকো চলচ্চিত্রটি ২৫ ডিসেম্বর ২০০৩ ভারতে মুক্তি পায়। ছবিটি ২০০৪ সালে ব্যাংকক চলচ্চিত্র উৎসবে প্রদর্শিত হয়।
সমীরা কিয়ানি
সমীরা কিয়ানি ইউনিভার্সিটি অফ পিটসবার্গ স্কুল অফ মেডিসিন এবং পিটসবার্গ লিভার রিসার্চ সেন্টারের প্যাথলজি বিভাগের একজন সহযোগী অধ্যাপক। পূর্বে, তিনি অ্যারিজোনা রাজ্য বিশ্ববিদ্যালয়ের স্বাস্থ্য ব্যবস্থাপনা প্রকৌশলী ছিলেন। কৃত্রিম জীববিজ্ঞানের সাথে তাঁর কাজ ক্লাস্টারড রেগুলারলি ইন্টারস্পেসড শর্ট প্যালিন্ড্রোমিক রিপিট (ক্রিস্পার) কে একত্রিত করে। তিনি একজন ২০১৯ এএএএস লেশনার ফেলো।
প্রাথমিক জীবন এবং শিক্ষা
কিয়ানি ইরানের অধিবাসী। তিনি তেহরান ইউনিভার্সিটি অফ মেডিকেল সায়েন্সেস থেকে তাঁর মেডিকেল ডিগ্রি অর্জন করেন। তিনি টিস্যু আঘাতের আণবিক প্রক্রিয়ার উপর একটি গবেষণা পত্র সম্পন্ন করেছেন। তিনি নিউক্যাসল আপন টাইনের ফ্রিম্যান হাসপাতালে যোগদান করেন, যেখানে তাঁকে সাধারণ ওষুধে প্রশিক্ষণ দেওয়া হয়েছিল। তিনি ম্যাসাচুসেটস ইনস্টিটিউট অফ টেকনোলজিতে যোগদান করেন এবং এমআইটি সিন্থেটিক বায়োলজি সেন্টারে সিন্থেটিক বায়োলজিতে উত্তর-ডক্টরাল গবেষক হিসেবে কাজ করেন। তিনি এমআইটি ইন্টারন্যাশনাল জেনেটিকালি ইঞ্জিনিয়ারড মেশিন (আইজিইএম) দলের উপদেষ্টা হিসেবে কাজ করেছেন। তিনি ক্রিস্পার প্রযুক্তিকে এগিয়ে নিতে জর্জ চার্চ এবং রন ওয়েইসের সাথে সহযোগিতা করেছিলেন। তাঁরা ক্রিস্পার ভিত্তিক একটি মডুলার ট্রান্সক্রিপশনাল রিপ্রেশন আর্কিটেকচার তৈরি করেছেন যা কার্যকরী ক্যাসকেড সার্কিট তৈরি করতে ব্যবহার করা যেতে পারে।
গবেষণা এবং কর্মজীবন
কিয়ানি ২০১৬ সালে অ্যারিজোনা রাজ্য বিশ্ববিদ্যালয়ে যোগদান করেন এবং পরে ২০২০ সালের জানুয়ারিতে পিটসবার্গ বিশ্ববিদ্যালয়ে চলে যান  ক্ষত জনিত আঘাতের কারণে শ্রবণশক্তি হ্রাসের অন্বেষণ করার জন্য তাঁকে ডিএআরপিএ ফেলোশিপ দেওয়া হয়েছিল। যুদ্ধ অঞ্চলের উচ্চ শব্দ সামরিক কর্মীদের স্বাস্থ্যের জন্য বিপদের কারণ হতে পারে। কিয়ানি নিরাপদ জিন থেরাপির উপর কাজ করেছেন, তার মধ্যে রয়েছে ক্লাস্টারড রেগুলারলি ইন্টারস্পেসড শর্ট প্যালিন্ড্রোমিক রিপিট (ক্রিস্পার)। ক্যাস৯ প্রোটিন ডিএনএ  বিদীর্ণ  করতে কাজ করে এবং তাকে একটি জিআরএনএ দিয়ে আঘাত করা যায়। যখন জিআরএনএ লক্ষ্যস্থলে পৌঁছায় তখন এটি একটি ডাবল স্ট্র্যান্ডকে ভেঙে দেয়, তার ফলে জিন ভাঙ্গন বা সম্পাদনা কার্য সক্ষম হয়। কিয়ানির গবেষণাগার নিয়ন্ত্রণ করে কোথায় এবং কখন এই জিনের ভাঙ্গন ঘটছে। শাব্দিক আঘাত এবং অ্যামিনোগ্লাইকোসাইডের পরে শ্রবণশক্তির ক্ষতি পুনরুদ্ধার করতে ক্রিস্পার ব্যবহার করা যেতে পারে কিনা তা নিয়ে তিনি গবেষণা করেছেন। তিনি আরএনএ পল২ ব্যবহার করে ক্রিস্পার জিন সম্পাদনার অপ্টিমাইজেশান নিয়ে কাজ করছেন। তিনি ফিউচার টেক পডকাস্টে নিজের কাজ নিয়ে আলোচনা করেছেন।
তাঁর গবেষণা কার্যটি ন্যাশনাল ইনস্টিটিউট অফ হেলথ থেকে দুটি অনুদান দ্বারাও সমর্থিত, সাম্প্রতিকতমটি হল ন্যাশনাল ইনস্টিটিউট অফ হেলথ থেকে $২,৬০০,০০০। প্রস্তাবটিতে  ক্রিস্পার ব্যবহার করে একটি মানব-লিভার-অন-এ-চিপ (চিপ এর ওপর যকৃৎ) তৈরি করার চেষ্টা হচ্ছে।
সংযুক্তি
২০১৯ সালে কিয়ানিকে আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের লেশনার ফেলো হিসাবে ঘোষণা করা হয়েছিল। তিনি দ্য হিউম্যান গেম নামে একটি তথ্যচিত্র তৈরি করতে কোডি শেহির সাথে কাজ করছেন। কিয়ানি এই প্রকল্পের সহ-প্রযোজক হিসাবে কাজ করেন, যেখানে জনসাধারণ এবং বিজ্ঞানীদের মধ্যে ক্রিস্পার প্রযুক্তি সম্পর্কে গভীর আলোচনা করতে দেখায়। উপরন্তু, কোডি শেহি-এর সাথে একসাথে, তাঁরা আগামীকাল নামক একটি জন যোগাযোগ উদ্যোগের প্রচার করছেন। সহযোগিতামূলক ভিজ্যুয়াল গল্প বলার মাধ্যমে বিজ্ঞানের ভবিষ্যত সম্পর্কে সিদ্ধান্তে বৃহত্তর ক্ষেত্রে সংশ্লিষ্টদের অংশগ্রহণ বাড়ানোর লক্ষ্যে আছে জীবন।
১.১.১.১
১.১.১.১ হল একটি ফ্রি ডোমেইন নেইম সিস্টেম(ডিএনএস)। এই পাবলিক ডিএনএস ব্যবস্থা ক্লাউডফ্লেয়ার দ্বারা পরিচালিত এবং এপিএনআইসি এর মালিকানাভুক্ত।
আহমেদনগর
আহমেদনগর (Ahmadnagar) ভারতের মহারাষ্ট্র রাজ্যের আহমেদনগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৪৯ মিটার (২১২৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে আহমেদনগর শহরের জনসংখ্যা হল ৩০৭,৪৫৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে আহমেদনগর এর সাক্ষরতার হার বেশি।
ইন্সে
থাম্ব|ইন্সে তথা আ৺স্তিতু নাসিওনাল দ্য লা স্তাতিস্তিক এ দেজেতুদ একোনমিক ইন্সে (INSÉÉ; আ-ধ্ব-ব: [inse]) তথা আঁস্তিতু নাসিওনাল দ্য লা স্তাতিস্তিক এ দেজেতুদ একোনমিক (ফরাসি ভাষায়: Institut National de la Statistique et des Études Économiques) পরিসংখ্যান ও অর্থনৈতিক গবেষণা-সংক্রান্ত ফ্রান্সের জাতীয় ইন্সটিটিউট। এটি ফরাসি অর্থনীতি ও সমাজের উপর পর্যায়ক্রমিকভাবে জাতীয় শুমারি পরিচালনা করে তথ্য সংগ্রহ করে ও এগুলি প্রকাশ করে থাকে। এটি ফ্রান্সের রাজধানী প্যারিসে অবস্থিত। বর্তমানে এটি ইউরোপীয় পরিসাংখ্যিক ব্যবস্থা ইউরোস্ট্যাট-এর ফরাসি শাখা। ইন্সে দ্বিতীয় বিশ্বযুদ্ধের পর ১৯৪৬ সালে প্রতিষ্ঠা করা হয়। এর আগে ২য় বিশ্বযুদ্ধ চলাকালে ভিশি শাসনামলে একটি জাতীয় পরিসংখ্যান সেবা (SNS) প্রতিষ্ঠা করা হয়েছিল।
জঁ-ফিলিপ কতি ২০০৭ সাল থেকে ইন্সের বর্তমান পরিচালক।
টেস্ট ক্রিকেট অভিষেকে ৫ উইকেট লাভকারী ভারতীয় ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১১ জুন, ২০২০ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী ভারতীয় ক্রিকেটারের সংখ্যা আটজন। ভারতের পক্ষে প্রথম ক্রিকেটার হিসেবে মোহাম্মদ নিসার তার টেস্ট অভিষেকে পাঁচ-উইকেট পেয়েছিলেন। জুন, ১৯৩২ সালে ভারতের টেস্টে ইতিহাসের উদ্বোধনী টেস্টে স্বাগতিক ইংল্যান্ডের বিপক্ষে তিনি ৫/৯৩ বোলিং পরিসংখ্যান গড়েন। তবে, তার এ সাফল্য ম্লান হয়ে যায় ভারতের পরাজয়ের মধ্য দিয়ে।
ভারতীয় বোলারদের মধ্যে সর্বশেষ এ অর্জনের দাবীদার হচ্ছেন মোহাম্মদ শমী। নভেম্বর, ২০১৩ সালে কলকাতার ইডেন গার্ডেন্সে সফরকারী ওয়েস্ট ইন্ডিজের বিপক্ষে তিনি ৪৭ রানে ৫ উইকেট নিয়েছিলেন। ঐ টেস্টে ভারত দল ইনিংস ও ৫২ রানের বিশাল ব্যবধানে জয় পায়।
নিহাল সরকার
নিহাল সরকার হলেন একজন ভারতীয় বরফ আরোহী, যিনি দক্ষিণ কোরিয়ায় অনুষ্ঠিত ২০১৬ আইস ক্লাইম্বিং বিশ্বকাপে অংশগ্রহণকারী একমাত্র ভারতীয় ছিলেন। তিনি দক্ষিণ কোরিয়ার চেওংসোং -এ এশিয়ান চ্যাম্পিয়নশিপের সময় প্রতিযোগিতায় আত্মপ্রকাশ করেন।
এটি এখনও একটি সর্বোচ্চ ভারতীয় রেকর্ড।
সরকার রতনেশ পান্ডের সাথে ইতালিতে অনুষ্ঠিত ইউআইএএ আইস ক্লাইম্বিং বিশ্বকাপ ২০১৭ -এ ভারতের প্রতিনিধিত্ব করেছিলেন।
প্রজাতি
জীববিজ্ঞানে-একটা প্রজাতি হচ্ছে শ্রেণীবিন্যাসের মূল ভিত্তি এবং একটা শ্রেণি বিন্যাসগত অবস্থান এবং জীববৈচিত্র্যের একক সত্তা হিসেবেও বিবেচনা করা যায়।
সমগুণসম্পন্ন ও সমবৈশিষ্ট্য সম্পন্ন জীবকুলকে একেকটি প্রজাতি বলে।
ক. প্রতিটি প্রজাতি আপন বৈশিষ্ট্যে স্বতন্ত্র।
খ. প্রজাতির সদস্যরা পরস্পরের মধ্যে জিন বিনিময়ে সক্ষম।
কাইরুয়ান জামে মসজিদ
right|thumb|320x320px|মসজিদের ভেতরের দৃশ্য। কাইরুয়ান জামে মসজিদ (جامع القيروان الأكبر) তিউনিসিয়ার কাইরুয়ান নগরের বেশ পুরনো ও ঐতিহ্যবাহী একটি মসজিদ। এটি উকবা মসজিদ নামেও পরিচিত।
মসজিদটি ৬৭০ সালে আরব সেনানায়ক উকবা ইবনে নাফি কর্তৃক কাইরুয়ান নগরীতে প্রতিষ্ঠিত হয়। মসজিদের বিস্তৃতি প্রায় ৯,০০০ বর্গমিটার এলাকাজুড়ে এবং এই মসজিদটি মুসলিম বিশ্বের প্রাচীনতম মসজিদ হিসাবে পরিচিত। পরবর্তীকালে এটি মাগরিবে স্থাপিত অন্যান্য মসজিদের মডেল হিসেবে গণ্য হয়। কাইরুয়ান জামে মসজিদ উত্তর আফ্রিকার চিত্তাকর্ষক ও বৃহৎ স্থাপনার মধ্যে অন্যতম। মসজিদটির পরিসীমা প্রায় ৪০৫ মিটার (১৩২৮ ফিট)
শফিউল আলম
শফিউল আলম (জন্ম ১৪ ডিসেম্বর ১৯৫৯) একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ বিশ্বব্যাংকের বিকল্প নির্বাহী পরিচালক হিসেবে দায়িত্ব পালন করেন। শফিউল আলম সাবেক মন্ত্রিপরিষদ সচিব হিসেবে দায়িত্ব পালন করেছেন। তিনি বাংলাদেশের ২১তম মন্ত্রিপরিষদ সচিব ছিলেন। তিনি ১৩ অক্টোবর ২০১৯ থেকে ৩ বছরের জন্য বিশ্বব্যাংকের বিকল্প নির্বাহী পরিচালক হিসেবে দায়িত্ব পান।
প্রারম্ভিক জীবন
শফিউল আলম ১৯৫৯ সালের ১৪ ডিসেম্বর কক্সবাজার জেলার উখিয়া উপজেলার হলদিয়াপালং ইউনিয়নের রুমখা পালং গ্রামে জন্মগ্রহণ করেন। তার পিতার নাম ছৈয়দ হোসাইন ও মাতার নাম আলমাছ খাতুন।
শফিউল আলম ১৯৫৯ সালের ১৪ ডিসেম্বর কক্সবাজার জেলাধীন উখিয়া উপজেলার হলদিয়া পালং ইউনিয়নের রুমখাঁ পালং গ্রামের মাতব্বর পাড়ায় জন্মগ্রহণ করেন। পিতা সৈয়দ হোছাইন ছিলেন একজন স্কুল শিক্ষক ও মাতা আলমাস খাতুন একজন গৃহিণী। আট ভাই ও এক বোনের মধ্যে তিনি পঞ্চম। তাঁর বড় ভাই এটিএম জাফর আলম সিএসপি মহান মুক্তিযুদ্ধের সংগঠক ও প্রথম সারির শহীদ। তিনি স্বাধীনতা ও মুক্তিযুদ্ধে গুরুত্বপূর্ণ অবদানের জন্য ২০১৯ সালে বাংলাদেশের সর্বোচ্চ রাষ্ট্রীয় পদক স্বাধীনতা পুরস্কারে ভূষিত হন। তাঁর আরেক ভাই অধ্যক্ষ মোহাম্মদ শাহ আলম জনপ্রতিনিধি হিসেবে স্থানীয় সরকারের গুরুত্বপূর্ণ অঙ্গ ইউনিয়ন পরিষদের চেয়ারম্যান পদে দায়িত্ব পালন করেন। তাঁর একমাত্র ও সর্বকনিষ্ঠ বোন রাবেয়া বেগম। তাঁর ভ্রাতুষ্পুত্র মুহাম্মদ জাহাঙ্গীর আলম ২০১৯ সালে উখিয়া উপজেলা পরিষদ নির্বাচনে বিপুল ভোটে ভাইস চেয়ারম্যান পদে জয়লাভ করেন।
তিনি ১৯৭৫ সালে স্থানীয় পালং মডেল উচ্চ বিদ্যালয় থেকে মাধ্যমিক, জগন্নাথ কলেজ ১৯৭৭ সালে উচ্চ মাধ্যমিক ও ১৯৭৯ সালে ওমরগণি এমইএস কলেজ থেকে বিএ ডিগ্রি অর্জন করেন।
১৯৮১ সালে চট্টগ্রাম বিশ্ববিদ্যালয় থেকে ইংরেজি বিষয়ে স্নাতকোত্তর ডিগ্রি অর্জন করেন। ১৯৯০ সালে তিনি চট্টগ্রাম বঙ্গবন্ধু ‘ল’ টেম্পল থেকে এলএলবি ডিগ্রি লাভ করেন। এছাড়ও ১৯৯৪ সালে ইংল্যান্ডের বার্মিংহাম বিশ্ববিদ্যালয় থেকে ‘উন্নয়ন প্রশাসন’ বিষয়ে স্নাতকোত্তর ডিগ্রি অর্জন করেন।
কর্মজীবন
শফিউল আলম ১৯৮২ সালে অনুষ্ঠিত বাংলাদেশ সিভিল সার্ভিস পরীক্ষায় প্রশাসন ক্যাডারে উত্তীর্ণ হন এবং ১৯৮৩ সালের ২৭ অক্টোবর সহকারী কমিশনার ও ৩য় শ্রেণীর ম্যাজিস্ট্রেট হিসেবে চাকুরীতে যোগদান করেন। তিনি ১৯৮৪ সাল থেকে ১৯৮৬ সাল পর্যন্ত বান্দরবান জেলা প্রশাসকের কার্যালয়ে ১ম শ্রেণীর ম্যাজিস্ট্রেট হিসেবে, ১৯৮৮ সাল পর্যন্ত সুনামগঞ্জ সদর উপজেলার উপজেলা ম্যাজিষ্ট্রেট হিসেবে দায়িত্ব পালন করেন। পরবর্তীতে ঢাকায় রাজউক-এর ১ম শ্রেণীর ম্যাজিস্ট্রেট হিসেবেও তিনি চার মাস কাজ করেন।
এছাড়ও তিনি বিভিন্ন সময় গুরুত্বপূর্ণ পদে যথা মাগুরা ও ময়মনসিংহের জেলা প্রশাসক ও জেলা ম্যাজিস্ট্রেট, বাংলাদেশ লোক প্রশাসন প্রশিক্ষণ কেন্দ্রের এমডিএস, জাতীয় গৃহায়ন কর্তৃপক্ষের এবং বাংলাদেশ বনশিল্প উন্নয়ন কর্পোরেশনের চেয়ারম্যান, রাজশাহী বিভাগের বিভাগীয় কমিশনার, যোগাযোগ মন্ত্রণালয়ের (বর্তমান সড়ক পরিবহন ও সেতু মন্ত্রণালয়) অতিরিক্ত সচিব, রাষ্ট্রপতি কার্যালয়ের সচিব, ভূমি আপীল বোর্ডের চেয়ারম্যান (সচিব) এবং ভূমি মন্ত্রণালয়ের সিনিয়র সচিব হিসাবে দায়িত্ব পালন করেন। ২৯ অক্টোবর ২০১৫ তারিখ থেকে তিনি বাংলাদেশের ২১তম মন্ত্রিপরিষদ সচিব হিসেবে দায়িত্ব পালন করেন। ১৩ অক্টোবর ২০১৯ থেকে ৩ বছরের জন্য বিশ্বব্যাংকের বিকল্প নির্বাহী পরিচালক হিসেবে দায়িত্ব  গ্রহণ করেন।
১১ নং ওয়ার্ড, কলকাতা পৌরসংস্থা
বিবরণ
১০ নং ওয়ার্ডের উত্তর দিকে আছে শ্যামবাজার স্ট্রিট, ভূপেন্দ্র বসু অ্যাভিনিউ ও বাগবাজার স্ট্রিট; পূর্ব দিকে আছে বিধান সরণি; দক্ষিণ দিকে আছে রামকান্ত বসু স্ট্রিট ও শ্রীঅরবিন্দ সরণি এবং পশ্চিম দিকে আছে যতীন্দ্রমোহন অ্যাভিনিউ ও শচীন মিত্র লেন।
বিষ্ণুপুর রেলওয়ে স্টেশন
বিষ্ণুপুর রেলওয়ে স্টেশন হল ভারতীয় রেলের খড়গপুর-বাঁকুড়া-আর্দ্রা লাইন ও শেওড়াফুলি-বিষ্ণুপুর ব্রাঞ্চ লাইনের একটি জংশন স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় অবস্থিত। এই স্টেশন মন্দির-নগরী বিষ্ণুপুর ও তার আশেপাশের এলাকাগুলিকে রেল পরিষেবা দেয়।
ইতিহাস
১৯০১ সালে খড়্গপুর-মেদিনীপুর ব্রাঞ্চ লাইন চালু হয়। বাঁকুড়া জেলার উপর বেঙ্গল নাগপুর রেলের মেদিনীপুর-ঝরিয়া সম্প্রসারিত অংশটি চালু হয় ১৯০৩-০৪ সালে।
শেওড়াফুলি-বিষ্ণুপুর ব্রাঞ্চ লাইনের বিষ্ণুপুর-গোকুলনগর-জয়পুর সেক্টরটির সম্পূর্ণ হওয়ার কথা ২০০৯-১০ সালের রেল বাজেটে উল্লেখ করা হয়েছে। এই লাইনের কিছু অংশের কাজ এখন নির্মাণাধীন।
বৈদ্যুতিকীকরণ
আর্দ্রা-ভেদুয়াসোল সেক্টরটির বৈদ্যুতিকীকরণ হয় ১৯৯৭-৯৮ সালে। ১৯৯৮-৯৯ সালে ভেদুয়াসোল-শালবনি সেক্টরের বৈদ্যুতিকীকরণ সম্পূর্ণ হয়।
আজমিরীগঞ্জ সদর ইউনিয়ন
আজমিরীগঞ্জ সদর ইউনিয়ন বাংলাদেশের সিলেট বিভাগের হবিগঞ্জ জেলার আজমিরীগঞ্জ উপজেলার একটি ইউনিয়ন।
অবস্থান ও সীমানা
আজমিরীগঞ্জ উপজেলার সদর দপ্তর (উপজেলা পরিষদ) আজমিরীগঞ্জ সদর ইউনিয়নে অবস্থিত। আজমিরীগঞ্জ সদর ইউনিয়নের পশ্চিম দিক দিয়ে বয়ে গেছে কালনী নদী। আজমিরীগঞ্জ সদর ইউনিয়ন আজমিরীগঞ্জ উপজেলার সবচেয়ে ছোট ইউনিয়ন। এই ইউনিয়নে রয়েছে একটি পৌরসভা। এই ইউনিয়নের উত্তর দিকে সুনামগঞ্জের শাল্লা উপজেলা, পূর্ব দিকে বদলপুর, জলসূখা ও শিবপাশা ইউনিয়ন, দক্ষিন দিকে কাকাইলছেও ইউনিয়ন এবং পশ্চিম দিকে কিশোরগঞ্জের ইটনা উপজেলা অবস্থিত।
প্রশাসনিক এলাকা
পৌরসভা ওয়ার্ড সমূহ
১ নং ওয়ার্ড – ফতেহপুর, কৃষ্ণনগর, ঝালহাটি
২ নং ওয়ার্ড – নগর আংশিক
৩ নং ওয়ার্ড – নগর আংশিক
৪ নং ওয়ার্ড – ইলামনগর, আজিমনগর জুম্মাহাটি
৫ নং ওয়ার্ড – আজিমনগর লম্বাহাটি
৬ নং ওয়ার্ড – নবীন নগর, আজিমনগর মুন্সিহাটি
৭ নং ওয়ার্ড – শরীফনগর
৮ নং ওয়ার্ড – আজমিরীগঞ্জ বাজার পুকুরপাড়
৯ নং ওয়ার্ড – জগতপুর, সমীপুর
শিক্ষা
শিক্ষার হার : ৩৬%।
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ আব্দুল কদ্দুছ মিয়া
নূর জিহান পেনেজাই
'''ড. নূর জিহান পেনেজাই ২১ মার্চ ১৯৯১ থেকে ২০ মার্চ ১৯৯৪ সাল পর্যন্ত''' পাকিস্তান সিনেটের ডেপুটি চেয়ারম্যান পদে দায়িত্ব পালন কনের। তিনি পাকিস্তান সিনেটের প্রথম নারী দায়িত্বশীল কর্মকর্তা হিসিবে পরিচিত। তিনি অফিসের প্রথম মহিলা ছিলেন।
কর্মজীবন
পেনেজাই পাকিস্তানের একজন মহিলা রাজনীতিবিদ ছিলেন তিনি ১৯৯১ থেকে ১৯৯৩ সাল পর্যন্ত সিনেটের উপ-সভাপতির দায়িত্ব পালন করেছিলেন। তিনি মহিলাদের জন্য সংরক্ষিত আসনে পাকিস্তান মুসলিম লীগের হয়ে পাকিস্তান জাতীয় পরিষদের সদস্য নির্বাচিত হয়েছিলেন।
মৃত‌্যু
পেনেজাই ৩০ আগস্ট ২০১৪ তারিখে মারা যান।
আখমাদ কাদিরভ মসজিদ
আখমাদ কাদিরভ মসজিদ (রুশ: Мечеть Ахмата Кадырова, মেখেত আখমাতা কাদিরোভা; চেচেন: Кадыров Ахьмадан цӀарах дина маьждиг) হল চেচনিয়ার রাজধানী গ্রোজনিতে অবস্থিত একটি ঐতিহাসিক মসজিদ। এটি রাশিয়ার অন্যতম বৃহৎ মসজিদ এবং সরকারিভাবে এটি "চেচনিয়ার হৃদয়" নামে পরিচিত (রুশ: Сердце Чечни, সারডটস চেচনি; চেচেন: Нохчийчоьнан дог)।
স্ব-ঘোষিত চেচেন প্রজাতন্ত্র ইচকেরিয়ার মুফতি ও চেচনিয়া প্রজাতন্ত্রের প্রথম রাষ্ট্রপতি আখমাদ কাদিরভের নামানুসারে মসজিদটির নামকরণ করা হয়েছে, তিনি কোনিয়ার মেয়রের সাহায্যে এটির নির্মাণ কাজ শুরু করেছিলেন। ইস্তাম্বুলের সুলতান আহমেদ মসজিদের অনুকরণে ৬২-মিটার (২০৩ ফুট) উঁচু উঁচু মিনারসহ মসজিদটির নকশা তৈরি করা হয়েছে।
মসজিদটি ঐতিহ্যবাহী উসমানীয় শৈলীতে নির্মিত হয়েছে। মসজিদের কেন্দ্রীয় কক্ষ্যটি একটি বিশাল গম্বুজ দ্বারা আবৃত (ব্যাস - ১৬ মিটার, উচ্চতা - ৩২ মিটার)। চারটি মিনারের উচ্চতা ৬২ মিটার, এগুলি দক্ষিণ রাশিয়ার কয়েকটি সর্বোচ্চ মিনারগুলোর মধ্যে একটি। মসজিদের বাহির এবং ভিতরের দেয়ালগুলি মার্বেল, ট্র্যাভারটাইন পাথর দিয়ে তৈরি করা হয়েছে। এর ভিতরের অংশ সাদা মার্বেলে সজ্জিত করা হয়েছে। মসজিদটির আয়তন ৫০০০ বর্গমিটার এবং দশ হাজারেরও বেশি মানুষ একসাথে নামাজ আদায় করতে পারে। একই সংখ্যক মানুষ গ্রীষ্মে মসজিদ সংলগ্ন গ্যালারী ও এলাকায় নামাজ পড়তে পারে।
পোর্টসমাউথ, ভার্জিনিয়া
পোর্টসমাউথ ভার্জিনিয়ার কমনওয়েলথের একটি স্বাধীন শহর। শহরটির জনসংখ্যা ২০১০-এর আদমশুমারি অনুসারে ৯৫,৫৩৫ জন ছিল। এটি হ্যাম্পটন রোডস মহানগরের একটি অংশ।
আখমাদ কাদিরভ মসজিদ
বৈশিষ্ট্য
ইস্তাম্বুলের ব্লু মসজিদের অনুকরণে এর নকশা তৈরি করা হয়েছে।
মসজিদটি নির্মাণের সময় সর্বশেষ প্রযুক্তি ব্যবহার করা হয়েছে। বাহির এবং ভিতরের দেয়াল মার্বেল-ট্র্যাভারটাইনের, এবং মসজিদের ভিতরের অংশ মার্মারা সাগরের (তুরস্কের বালিকেসিরের নিকটে) মার্মারা আদাসি দ্বীপের সাদা মার্বেল দ্বারা সজ্জিত। প্যাটার্নযুক্ত অঙ্কনে স্থায়িত্ব বৃদ্ধির জন্য বিশেষ বস্তুর সাথে কৃত্রিম এবং প্রাকৃতিক রঙের মিশ্যণ ব্যবহৃত হয়েছে (কমপক্ষে ৫০ বছর টেকসই হবে)। কুরআন শরীফের আয়াত লেখার জন্য সর্বোচ্চ মানের স্বর্ণ ব্যবহার করা হয়েছে।
পোর্টসমাউথ, ভার্জিনিয়া
ইতিহাস
পোর্টসমাউথ শহরটি নরফোক শহরের পশ্চিমে এলিজাবেথ নদীর পশ্চিম পাশে অবস্থিত। ১৬২০ সালে, পোর্টসমাউথ ভবিষ্যতের স্থান হিসাবে জন উড নামে একটি জাহাজ নির্মাতার দ্বারা জাহাজ নির্মাণের উপযুক্ত স্থান হিসাবে স্বীকৃতি লাভ করে, যিনি ইংল্যান্ডের রাজা জেমস প্রথমকে ভূমি অনুদানের জন্য আবেদন করেন।
আখমাদ কাদিরভ মসজিদ
মজার তথ্য
এই মসজিদে এক সাথে দশ হাজার মুসল্লি নামাজ পড়তে পারেন। এর অর্থ হ'ল রাশিয়ার বৃহত্তম মসজিদের দাবী সঠিক নয়, যেমন- দাগেস্তানের মাখাচকালা গ্র্যান্ড মসজিদে ১৫,০০০ থেকে ১৭,০০০ মুসল্লি নামাজ পড়তে পারেন।